Document ID: 32010R1113

UREDBA KOMISIJE (EU) št. 1113/2010
z dne 1. decembra 2010
o določitvi koeficientov, ki za obdobje 2010/2011 veljajo za žito, izvoženo v obliki škotskega viskija
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1),
ob upoštevanju Uredbe Komisije (ES) št. 1670/2006 z dne 10. novembra 2006 o podrobnih pravilih za uporabo Uredbe Sveta (ES) št. 1784/2003 v zvezi z določanjem in odobritvijo prilagojenih nadomestil za žita, ki se izvažajo v obliki nekaterih žganih pijač (2), in zlasti člena 5 Uredbe,
ob upoštevanju naslednjega:
(1)
Člen 4(1) Uredbe (ES) št. 1670/2006 določa, da so količine žit, ki pridejo v poštev za nadomestila, tiste količine, ki so dane pod nadzor in destilirane ter pomnožene s koeficientom, ki se vsako leto določi za vsako zadevno državo članico. Ta koeficient izraža povprečno razmerje med skupnimi izvoženimi količinami in skupnimi trženimi količinami zadevnih žganih pijač na osnovi trenda, opaženega pri teh količinah v številu let, ki ustreza povprečnemu obdobju staranja zadevne žgane pijače.
(2)
Na osnovi podatkov, ki jih je predložilo Združeno kraljestvo in se nanašajo na obdobje od 1. januarja do 31. decembra 2009, je bila v letu 2009 povprečna doba staranja škotskega viskija sedem let.
(3)
Zato je treba določiti koeficiente za obdobje od 1. oktobra 2010 do 30. septembra 2011.
(4)
Člen 10 Protokola 3 Sporazuma o Evropskem gospodarskem prostoru izključuje dodelitev izvoznih nadomestil za izvoz v Lihtenštajn, na Islandijo in Norveško. Poleg tega je Unija z določenimi tretjimi državami sklenila sporazume, ki odpravljajo izvozna nadomestila. V skladu s členom 7(2) Uredbe (ES) št. 1670/2006 je treba to upoštevati pri izračunavanju koeficientov za obdobje 2010/2011.
(5)
Uredba Komisije (ES) št. 1035/2009 z dne 30. oktobra 2009 o določitvi koeficientov, ki veljajo za izvoženo žito v obliki škotskega viskija za obdobje 2009/2010 (3), je brezpredmetna, saj se nanaša na koeficiente, ki so se uporabljali za leto 2009/2010. Zaradi pravne varnosti in jasnosti je treba to uredbo razveljaviti -
SPREJELA NASLEDNJO UREDBO:
Člen 1
Za obdobje od 1. oktobra 2010 do 30. septembra 2011 so koeficienti iz člena 4 Uredbe (ES) št. 1670/2006, ki se uporabijo za žita, uporabljena v Združenem kraljestvu za proizvodnjo škotskega viskija, določeni v Prilogi k tej uredbi.
Člen 2
Uredba (ES) št. 1035/2009 se razveljavi.
Člen 3
Ta uredba začne veljati na dan objave v Uradnem listu Evropske unije.
Uporablja se od 1. oktobra 2010 do 30. septembra 2011.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. decembra 2010

Labels: 3
17
19
18